laion/Wikipedia-Exotic huggingface dataset:
פדריקו פרנקו

לואיס פדריקו פרנקו גומס (בספרדית: Luis Federico Franco Gómez; נולד ב-24 ביולי 1962) הוא פוליטיקאי פרגוואי, שכיהן כנשיא פרגוואי מ-22 ביוני 2012 עד 15 באוגוסט 2013. פרנקו, חבר המפלגה הליברלית הרדיקלית האותנטית (PLRA), נבחר כסגנו של פרננדו לוגו בעקבות הבחירות שנערכו ב-2008. בעקבות הדחת לוגו על ידי הסנאט ב-22 ביוני 2012, החליף פרנקו את לוגו כנשיא. פדריקו פרנקו הוא מנתח במקצועו. הוא אחיו של חוליו ססאר פרנקו, סנאטור לשעבר ויו"ר המפלגה הליברלית הרדיקלית האותנטית, שכיהן אף הוא כסגן הנשיא. פדריקו פרנקו כיהן גם כיו"ר של מפלגת PLRA והיה מושל סנטרל בשנים 2003–2008. פדריקו פרנקו נולד באסונסיון, ולמד בבית ספר יסודי ברפובליקה הדומיניקנית. בתיכון למד בתחילה בבית הספר הלאומי של אסונסיון, ובהמשך במכללה האפוסטולית סן חוסה, באותה העיר. בהמשך למד רפואה באוניברסיטה הלאומית של אסונסיון. עם השלמת מהלך לימודיו בשנת 1986 הוסמך כמנתח. לאחר מכן התמחה ברפואה פנימית. במהלך לימודיו נישא (ב-1982), והוא אב לארבעה ילדים. בבעלותה של משפחת פרנקו בית חולים בעיר פרננדו דה לה מורה (סנאטוריו פרנקו), שנוהל על ידו ועל ידי אחיו מאז היווסדו. הוא עצמו מילא בבית החולים תפקידים שונים, בין היתר משרות ניהול והדרכה. ב-2003 נבחר פרנקו למושל מחוז סנטרל, מטעם המפלגה הליברלית הרדיקלית האותנטית. ב-2008 הועלתה האפשרות שיהיה מועמד המפלגה לנשיאות פרגוואי, אך בסופו של דבר החליטה המפלגה כי פרננדו לוגו, נציג המפלגה הדמוקרטית נוצרית במסגרת הברית הפטריוטית לשינוי, יהיה מועמדה לנשיאות, ופרנקו יהיה המועמד הברית לתפקיד סגן הנשיא. במהלך כהונתו מתח ביקורת על לוגו בסוגיות של ניהול קרקעות ובהתנהלותו בפרשת חשיפת הילד שנולד ללוגו מחוץ לנישואין. ב-22 ביוני 2012 החליט הקונגרס הלאומי להדיח את לוגו בעקבות פינוי אלים של איכרים שהשתלטו על אחוזה. 17 איכרים נהרגו על ידי שוטרים. באותו היום הושבע פרנקו כנשיא במקומו ומפלגתו של פרנקו יצאה מן הברית עם המפלגה הדמוקרטית הנוצרית. נשיאים בדרום אמריקה הודיעו כי אינם מכירים בהדחה וטענו כי מדובר בהפיכה. נשיאת ברזיל, דילמה רוסף, הציעה להשעות את פרגוואי מהמרקוסור ומאיחוד מדינות דרום אמריקה. נשיאת ארגנטינה כריסטינה פרננדס דה קירשנר ונשיא אקוודור רפאל קוראה הודיעו כי לא יכירו בשלטונו של פרנקו. ב-15 באוגוסט 2013 סיים פרנקו את כהונתו כנשיא פרגוואי. מדיה וקבצים בנושא פדריקו פרנקו בוויקישיתוף "Argentina "no convalidará el golpe en Paraguay" mientras que Brasil sugirió que quedaría fuera de la Unasur y el Mercosur", לה נאסיון, 23 ביוני 2012 (בספרדית)
האלפים היפניים

האלפים היפניים (ביפנית: 日本アルプス) הם קבוצה של שלושה רכסי הרים ביפן החוצים לשניים את האי הונשו. קבוצת רכסי הרים זו, הנפגשת במרכז האי, כוללת את הרי הידה, הרי קיסו והרי אקאישי. השם לקבוצה נטבע לראשונה על ידי הארכאולוג האנגלי ויליאם גאולנד, במקור עבור הרי הידה בלבד, והוא הפך פופולרי בזכות פועלו של הכומר וולטר וסטון, מיסיונר אנגלי שטיפס על הרים אלה. הפסגות הגבוהות של האלפים היפניים הן בין הפסגות הגבוהות ביפן, לאחר הר פוג'י, בהגיען לגבהים של למעלה מ-3,000 מ'. עם פסגות אלה נמנים הר קיטה המגיע לגובה 3,193 מ', הר הוטאקה המגיע לגובה 3,190 מ' והר אונטאקה המגיע לגובה 3,067 מ'. האחרון שבהם הוא גם אתר משיכה לעולי רגל ולתיירים בשל היותו הר געש פעיל, שהתפרצותו האחרונה אירעה בשנת 1980. האלפים הצפוניים, הרי הידה, נמצאים בתחומי המחוזות נאגנו, טויאמה וגיפו. חלק קטן מהם אף מגיע למחוז ניאיגטה. האלפים המרכזיים, הרי קיסו, נמצאים בתחום מחוז נאגנו. האלפים הדרומיים, הרי אקאישי, משתרעים על פני המחוזות נאגנו, יאמאנאשי ושיזואוקה. הרי האלפים אילה דנון, ‏דרך נקסאנדו - הדרך בין ההרים של יפן, באתר GoTravel האלפים היפניים, באתר אנציקלופדיה בריטניקה (באנגלית)
אתנה - המועצה הציבורית לקידום נערות ונשים בספורט

אתנה - המועצה הציבורית לקידום נערות ונשים בספורט היא מועצה ציבורית בישראל שהוקמה בחודש מרץ 2005, לאחר החלטת ממשלה להקמת גוף מייעץ למשרד התרבות והספורט. מטרת המועצה היא "פיתוח תרבות ספורט בישראל בדרך אשר תבטיח את השתתפותן המלאה של ילדות נערות ונשים בכל תחומי הספורט". מטרות המועצה הן: לפעול לקידום מדיניות לפיתוח ספורט הנשים בישראל לגבש תוכניות פעולה רב-שנתיות ליצירת תשתית רחבה לפעילות ספורט נשים וקידום ספורט הישגי לגבש המלצות לפיתוח מנהיגות לספורט הנשים בישראל לפעול לשינוי עמדות בקרב הציבור בישראל בכל הנוגע לספורט הנשים. עיקר פעילותה של המועצה הוא בחלוקת תקציבים לפעילות שוטפת של אגודות ספורט נשים וספורטאיות. מעבר לכך, מקיימת המועצה בכל שנה את פסטיבל אתנה הולכות רחוק המקדם את הספורט העממי. אתר האינטרנט הרשמי של אתנה - המועצה הציבורית לקידום נערות ונשים בספורט אתנה - המועצה הציבורית לקידום נערות ונשים בספורט, ברשת החברתית פייסבוק
מקמילן

האם התכוונתם ל... ארנסט מקמילן – מנצח ומלחין קנדי בעל שם עולמי גורדון הולמס אלכסנדר מקמילן – המפקד האחרון של כוחות הצבא הבריטי בארץ ישראל בתקופת המנדט הבריטי ג'ים מקמילן – כדורסלן אמריקאי הרולד מקמילן – פוליטיקאי בריטי מטעם המפלגה השמרנית, וראש ממשלת בריטניה בין השנים 1957–1963 נייט מקמילן – כדורסלן ומאמן כדורסל אמריקאי מקמילן ואשתו (אנ') – סדרת טלוויזיה אמריקאית עם רוק הדסון ראו גם: Palgrave Macmillan – הוצאת ספרים אקדמית בינלאומית אשר הוקמה בשנת 2000 כתוצאה ממיזוג של שתי הוצאות, St. Martin's Press Scholarly and Reference האמריקאית ו-Macmillan Publishers הבריטית הוצאת מקמילן חברת האחים מקמילן – יצרנית רובי צלפים אמריקאית מקמילן TAC-300 – רובה צלפים בריחי בקליבר 0.300 וינצ'סטר מגנום מקמילן TAC-338 – רובה צלפים ארוך טווח בקליבר 0.338 לפואה מגנום מקמילן TAC-50 – רובה צלפים כבד בקליבר 0.5 BMG מקמילן ALIAS CS5 – רובה צלפים קומפקטי מושתק
עיצור דו-שפתי, סותם, אטום

עיצור דו־שפתי סותם אטום (עִצּוּר דּוּ-שְׂפָתַי סוֹתֵם אָטוּם) הוא צליל עיצורי המצוי בשפות מדוברות רבות. סימן ה-IPA לעיצור הוא P לטינית קטנה /p/, ובמערכת X-SAMPA הוא נכתב כ-p. זהו הצליל לאות פּ. בשפות מעטות כמו ערבית אין אות שהצליל שלה הוא p. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו.
סבסטיאן בניש

סבסטיאן בניש (בגרמנית: Sebastian Boenisch; נולד ב-1 בפברואר 1987) הוא כדורגלן עבר פולני-גרמני ששיחק בעמדת המגן בוינר נוישטאדט. לבניש 14 הופעות במדי נבחרת פולין, עמה השתתף ביורו 2012. בניש החל לשחק כדורגל בהיותו בן 5, בקבוצת הנוער הליגנהאוס. לאחר 8 שנים בקבוצה, כשהיה בן 13 הצטרף לקבוצת הנוער של בורוסיה ולברט. לאחר כשנה עזב קבוצה זו על מנת להצטרף לקבוצת הנוער של קבוצת הכדורגל רוט-וייס אוברהאוזן. ברוט-וייס אוברהאוזן שיחק בניש 3 שנים עד שקיבל הצעה לעבור לקבוצת הנוער של שאלקה 04. בקבוצת הנוער של שאלקה 04 שיחק בניש שנתיים. אחרי כן, חידש את חוזהו בקבוצה, ועלה מקבוצת הנוער של שאלקה 04 לקבוצה הבוגרת. את הופעתו המקצועית הראשונה בשאלקה 04, שיחק בניש ב-11 בפברואר 2006. במשחק זה שבו ניצחה שאלקה 04 את באייר לברקוזן, נכנס בניש בדקה ה-86' כשחקן מחליף. ב-1 בספטמבר 2007 חתם בניש בקבוצת הכדורגל ורדר ברמן לחמש עונות. בחמש עונות אלו, שיחק בניש 58 משחקים בקבוצה, כולל בגמר גביע אופ"א 2009, שם נוצחה ברמן 2-1 על ידי שחטאר דונצק. בתום עונת 2011/2012, חוזהו של בניש הסתיים ובניש הפך לשחקן חופשי. בנובמבר 2012 חתם בניש בבאייר לברקוזן. ביולי 2016 שוחרר מהמועדון. באוקטובר 2016 חתם בניש על חוזה לשנתיים במינכן 1860 מהבונדסליגה השנייה. בניש ערך 14 הופעות במועדון בעונת 2016/17, ונשר עם הקבוצה אל הליגה הגרמנית השלישית. בניש שוחרר מהקבוצה בקיץ 2017, לאחר שהקבוצה הורדה ליגה נוספת בעקבות עבירות תקציביות. באוגוסט 2019, אחרי שהיה שנתיים ללא קבוצה, חתם בקבוצת פלורידסדורפר מליגת המשנה האוסטרית. בינואר 2020 שוחרר לבקשתו לאחר 8 הופעות בקבוצה וחתם בקבוצת וינר נוישטאדט. בניש נולד בפולין, אך יש לו גם אזרחות גרמנית והוא זומן לשחק בשתי הנבחרות. בהתחלה, הצטרף בניש לנבחרת גרמניה ושיחק במדיה עד גיל 20 ובנבחרת גרמניה עד גיל 21. עם נבחרת זו זכה באליפות אירופה בכדורגל עד גיל 21 ב-2009. לבסוף, החליט בניש להצטרף לנבחרת פולין בכדורגל, בה הוא שיחק 14 משחקים. סגנית הבונדסליגה: (2007/2008) סגנית גביע אופ"א: (2008/2009) הגביע הגרמני: (2008/09) זכייה באליפות אירופה בכדורגל עד גיל 21: (2009) מדיה וקבצים בנושא סבסטיאן בניש בוויקישיתוף סבסטיאן בניש, באתר Transfermarkt סבסטיאן בניש, באתר Fussballdaten.de (בגרמנית) סבסטיאן בניש, באתר Soccerway סבסטיאן בניש, באתר WorldFootball.net סבסטיאן בניש, באתר National Football Teams סבסטיאן בניש, באתר FootballDatabase.eu ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
עיצור מכתשי, חוכך שורק, קולי

עיצור מכתשי חוכך שורק קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא Z לטינית (או זטא יוונית גדולה) /z/, ובמערכת X-SAMPA הוא נכתב כ-z. זהו הצליל לאות ז. פרק זה לוקה בחסר. אנא תרמו לוויקיפדיה והשלימו אותו.
עיצור מכתשי, חוכך שורק, אטום

עיצור מכתשי חוכך שורק אטום הוא צליל עיצורי הנפוץ בשפות המדוברות. סימן ה-IPA לעיצור הוא S לטינית /s/, ובמערכת X-SAMPA הוא נכתב כ-s. זהו הצליל לאות ס. עיצור מכתשי מלועלע, חוכך שורק, אטום הוא צליל עיצורי המצוי במספר שפות מדוברות. סימן ה-IPA לעיצור הוא /sˤ/. זהו הצליל הישן לאות העברית צ, וניתן היה לשמעו בהגיית העברית הטברנית ובעברית שומרונית. זהו צליל האות הערבית ص.
עיצור שפתי-שיני, חוכך, אטום

עיצור שפתי־שיני, חוכך, אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא F לטינית קטנה /f/, ובמערכת X-SAMPA הוא נכתב כ-f. זהו הצליל לאות פ"א רפה - אלופון /p/ בתנאי דקדוק מסוימים, אם כי לא בהכרח במילים שאולות. פרק זה לוקה בחסר. אנא תרמו לוויקיפדיה והשלימו אותו.
חוניו

האם התכוונתם ל... בית חוניו – משפחת כהנים גדולים בבית המקדש השני בתקופה ההלניסטית. חוניו הראשון – היה כהן גדול מבית צדוק, בנו של ידוע הכהן, חי במאה ה-4 לפנה"ס חוניו השני – היה כהן גדול מבית צדוק, בנו היה הכהן שמעון השני. חי במחצית השנייה של המאה ה-3 לפנה"ס חוניו השלישי – היה כהן גדול מבית צדוק, נכדו של חוניו השני, חי במאה ה-2 לפנה"ס חוניו הרביעי – היה הכהן הגדול האחרון של בית המקדש מבית צדוק, בנו של חוניו השלישי, חי במאה ה-2 לפנה"ס מנלאוס (כהן גדול) – נולד בשם חוניו. היה כהן גדול מתייוון בתקופת מרד החשמונאים מקדש חוניו – היה מרכז פולחן יהודי במצרים שבנה חוניו בלאונטופוליס
הגישה החברתית בתקשורת

הגישה החברתית היא גישה בתחום חקר התקשורת היוצאת מנקודת הנחה כי החברה היא המעצבת את הטכנולוגיה. הגישה נמנית יחד עם שתי גישות נוספות בחקר טכנולוגיות מידע ותקשורת: הגישה הטכנולוגית והגישה הסביבתית. הגישה מזוהה עם ריימונד וויליאמס אשר טוען כי יש לראות את הטכנולוגיה כמשהו בתוך החברה ושווה ערך לה, ויוצא כנגד תפיסת הגישה הטכנולוגית המבודדת את הטכנולוגיה מן החברה. הסדרים חברתיים (חוקים, רגולציה, תרבות, צרכים כלכליים) הנובעים מצרכים, ערכים ותרבויות של יחידים, קבוצות וחברות, הם אלו שמעצבים, מייצרים ומפיצים טכנולוגיות מידע ותקשורת, כמו גם משפיעים על טכנולוגיות מידע ותקשורת קיימות. ההסדרים מושפעים ממהלכים פוליטיים וכלכליים, על כן שונים בכל תקופה ובכל ציבור. ההסדרים נחלקים לשתי קבוצות: ארגונים, תאגידים, גורמים רשמיים ומוסדות (כמו ממשלות) אינדיבידואלים, צרכנים של הטכנולוגיות, הקהל (אנחנו) הגישה קמה כביקורת לגישה הטכנולוגית וטענתה העיקרית היא כי הטכנולוגיה לבדה אינה מסבירה התפתחויות שונות בחברות בהן קיימת אותה טכנולוגיה. הגישה לוקחת בחשבון את האנשים שמאחורי הטכנולוגיות- היוצרים והמשתמשים. המחאה החברתית בקיץ 2011- כיצד הופץ ופותח הרעיון בעזרת הטכנולוגיה- ברשת הפייסבוק. הראינוע שהיה קיים עשרות שנים לפני שהפך נגיש לאוכלוסייה, זאת כיוון שלא היו משקיעים ולא ראו בכך פוטנציאל כלכלי. בדוגמה זו ניתן לראות כי כאשר מסתכלים על ההיסטוריה של הטכנולוגיה ניתן לראות כי צורך קדם לטכנולוגיה, משמע שהחברה, בה הצרכנים, הם אלו המביאים לחידושים טכנולוגיים. הגישה החברתית אף יכולה לאפשר הסתכלות נאו-מרקסיסטית ולטעון כי לבעלי הכוח נגישות גבוהה יותר לטכנולוגיה ולכן באפשרותם לרתום את השימוש בטכנולוגיה לקידום האינטרסים שלהם. וויליאמס במאמרו מתייחס לאסכולת פרנקפורט ומתאר מצב מציאותי שבו פיתוח טכנולוגיה מסוימת יכול לעזור לקבוצת בעלי הון בחברה, לארגון או אף למדינה לשלוט על ההמונים. הגישה החברתית אינה סותרת את הגישה הטכנולוגית, אלא מציעה נקודת מבט שונה על החברה ועל התפתחות הטכנולוגיה. הגישה החברתית מסתכלת בעין ביקורתית יותר על אופן השימוש של החברה בטכנולוגיה לעומת הגישה הטכנולוגית ומבטה החיובי יותר. ההבדל העיקרי הוא שהגישה הטכנולוגית תראה בטכנולוגיה הגורם המשפיע על החברה, היא מסיקה על החברה מתוך הטכנולוגיה. הגישה החברתית מסתכלת על האנשים שמאחורי התאגידים, רואה את הפרטים בחברה כמשפיעים על התפתחות הטכנולוגיה ומתייחסת ליחידות הניתוח השונות בחברה. ריימונד ויליאמס, הטכנולוגיה והחברה Television: Technology and Cultural form
גלון

גלון (באנגלית: Gallon) היא יחידת מידה למדידת נפח. ישנם שני סוגים של גלון: גלון IMP (אימפריאלי, בריטי) = 4.54609 ליטר. גלון US (אמריקאי) = 3.785411784 ליטר (באופן רשמי מוגדר הגלון כ-231 אינץ' מעוקבים). הגלון מתחלק לארבעה קוורטים, הקוורט מתחלק לשני פינטים, והפינט מתחלק ל-16 אונקיות נוזלים אמריקאיות, כך שגלון שווה ל-128 אונקיות. גלון יבש US (אמריקאי, נקרא גם "usdrygal") = 4.40488377086 ליטר = ⅛ בושל אמריקאי. ביחידת הגלון האימפריאלי משתמשים בחיי היום יום, בפרסומות וכיחידת נפח לדלקים, בבריטניה, באירלנד ובאופן נפוץ פחות בקנדה. באיחוד האירופי, הגלון אינו מוכר משנת 1994 כיחידת מידה תקנית לנפח ולכן בבריטניה ובאירלנד מפורסם מחיר בדלק ביחידות ליטר אך הגלון מוסיף לשמש כיחידה משנית נוספת בפרסומים. נכון לשנת 2011 שימש הגלון האימפריאלי כיחידת נפח לדלקים בגיאנה, אנטיגואה וברבודה, הגלון האמריקני הוא יחידת הנפח לדלקים בארצות הברית, ליבריה, בליז, קולומביה, הרפובליקה הדומיניקנית, אקוודור, אל סלוודור, גרנדה, גואטמלה, האיטי, הונדורס, מינמאר, ניקרגואה, פנמה, פרו ופוארטו ריקו. מקור השם גלון (Gallon) במילה galun בצרפתית-צפונית עתיקה; ביטויים קרובים היו נפוצים בשפות רבות כמו gellet (קערה) באנגלית עתיקה. מקור הגלון האמריקני ביחידת מידה ליין (wine gallon) שנקרא גם "גלון המלכה אן" (Queen Anne's gallon) ומקור הגלון האימפריאלי ביחידת מידה לבירה (ale gallon) שתי המידות היו בשימוש באנגליה במאה ה-18 כמו גם מידת גלון שלישית ששמשה לציון נפח תבואה (corn gallon / Winchester gallon) ונפחה היה 4.405 ליטרים. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מודלי הערכת עלויות לפרויקטי תוכנה

מודלי הערכת עלויות לפרויקטי תוכנה הם מודלים להערכת עלות המשמשים לצורך הערכת עלות ניהול פרויקטים על ידי אלגוריתמים מתמטיים שונים, המיועדים לפרויקטי תוכנה, מודל זה עוזר למקבלי החלטות להבין בצורה הטובה ביותר את סיבוכיות עבודת התוכנה. כאשר באים למדל עלויות פרויקט נבחנים היבטים שונים כגון: המאמץ הנדרש לסיום כל משימה, הזמן הנדרש לסיום כל משימה או העלות הכוללת של כל משימה. מצב השוק- האם השוק, אשר הוא היעד של התוכנה יוכל להרשות לעצמו לרכוש את התוכנה? חוסר ודאות לגבי הצלחת המוצר- כאשר מדובר על תוכנה חדשה בשוק איננו יכולים להגיד בוודאות מה תהיה הצלחת התוכנה. מצב החברה- האם החברה במצב טוב והיא תוכל להרשות לעצמה להציב רף גבוה למחיר התוכנה או שמא היא מעוניינת למכור אותה כמה שיותר מהר והיא תתפשר על המחיר. תנאי חוזה- החברה יכולה להשאיר לעצמה את זכויות הקוד, על מנת להשתמש בו למוצרים נוספים. תנאי זה מוריד את עלות המוצר. מודל הערכת עלות- מודלים מתמטיים שעוזרים למדל את עלות התוכנה. הערכת מומחים- התבססות על ידע של מומחים על מנת להעריך את עלות המוצר. אנלוגיה למוצרים קיימים- שימוש במידע קודם על מוצרים דומים להערכת העלות. תמחור לניצחון- התפשרות על מחיר על מנת לזכות במכירת המוצר. Cocomo_II COCOMO COSYSMO- קישור לערך בויקיאנגלית WMFP- קישור לערך בויקיאנגלית Function Points - קישור לערך בויקיאנגלית Halstead Complexity Method - קישור לערך בויקיאנגלית
יש לי גן

"יֵשׁ לִי גַן" הוא שיר אהבה מאת המשורר חיים נחמן ביאליק, אשר נכתב בשנים תרס"ז-תרס"ח 1907–1908. השיר פורסם לראשונה במרץ 1908 בירחון השילוח, כשני מתוך קבוצה של חמישה שירי עם. ארבעת השירים האחרים בקבוצה הם: בין נהר פרת ונהר חדקל, תרזה יפה, "מנהג חדש" ו"לא ביום ולא בלילה". כרוב שיריו של המשורר, נכתב השיר בהגייה אשכנזית. הדוברת מתארת את יחסיה, געגועיה ומאוייה, כמו גם את שיחותיה עם אהובהּ. בלשון מטפורית היא מתארת את חמוקי גופה ואת המגע עם בן הזוג ומייחלת לנישואיה הקרובים עמו, והוא נעתר לבקשתה. היצירה משלבת בין ההרמזים מ"שיר השירים" לבין מוטיבים משירי חתונה עממיים ביידיש, כמו למשל ההתלבטות של החתן המיועד, או ההתגרות באורחי החתונה. הנופך הארוטי של השיר מתקבל מהשימוש במילים כמו גן, באר ודלי נוטף, שאינם מותירים מקום לספק לגבי התפקיד שלהם בעלילת פיתוי ארוטית. "השיר נדפס בשינויים ניכרים כשיר ילדים במקראה "שבילים" שבעריכת יעקב פיכמן (אודסה, תרע"ח). השינויים שנועדו להבליע את הטון הארוטי של השיר נעשו כנראה בהיתר המשורר". לחנו של השיר עובד על ידי המלחין נחום נרדי בהשפעת נעימה ערבית סורית עממית, וזכה בין השאר, לביצועיהם של הזמרים: ברכה צפירה, נחמה הנדל, עפרה חזה, דקלון ושם טוב לוי. השיר הושר גם בגרסת לאדינו ונקרא "יוצא אני למרסיי". לחן נוסף, פחות מוכר, חובר על ידי שמואל הארולד, ובוצע על ידי אחותו שולה הארולד . "יש לי גן" באתר בית לזמר העברי מילות השיר "יש לי גן" והאזנה לו באתר זמרשת הקלטות של ביצועי "יש לי גן", באתר הספרייה הלאומית נגה אשד וקהל שרים, יש לי גן, באתר YouTube נגה אשד וקהל שרים, יש לי גן, (אזור 2007), באתר YouTube חיים נחמן ביאליק, השירים; ערך והוסיף מבואות, ביאורים ונספחים: אבנר הולצמן, דביר, 2004, עמ' 351 דן מירון, מהדורה מדעית של שירי ביאליק, כרך ב, הוצאת דביר, 1990, עמ' 266, באתר זמרשת. על הלחן והביצוע של שמואל ושולי הארולד.
מחלף אליפלט

מחלף אליפלט הוא מחלף המחבר בין כביש 89 וכביש 90 בסמוך למושב אליפלט. המחלף נבנה בשנת 2002 כאשר נחנך כביש 89 בקטע שבין צפת לכביש 90, וכחלק מתוכנית להרחבת כביש 90 בקטע שבין צומת עמיעד לקריית שמונה. המחלף נבנה בתצורת מחלף יהלום כאשר כביש 89 מתחיל בגשר החוצה את כביש 90, על שמו של אל"ם אברהם חידו, ומחבר אותו לתוואי הישן של כביש 90 (כביש 8652). משני צידי הגשר התווספו מעגלי תנועה עקב ריבוי התאונות. ניתן להגיע ממנו לצפת בכיוון מערב לאליפלט ומחנה פילון מכיוון מזרח, לקריית שמונה וראש פינה (דרך כביש 8676) בכיוון צפון, ולטבריה בכיוון דרום. דרך צדדית נוספת שהובילה מראש פינה אל המחלף בוטלה בשל ריבוי תאונות דרכים בכניסה אל המחלף, אך נפתחה מחדש בשנת 2011. מדי שנה לקראת הילולת הרש"בי במירון עורכת המשטרה חסימות באזור המחלף ומתמקמת בקרבת מחנה פילון הסמוך לצורך ניהול האירוע והכוונת האוטובוסים היוצאים מכאן אל ציון הקבר. מדיה וקבצים בנושא מחלף אליפלט בוויקישיתוף משתנה היציאה מראש פינה לכביש 90, באתר ערוץ 7, 24 באוגוסט 2003 400 אלף חוגגים ואלפי שוטרים: ההילולה בהר מירון בשיאה | חדשות 13, באתר רשת 13 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יוסף מעין

יוסף מעין (28 בספטמבר 1931 - 23 במאי 2024) היה קצין צה"ל, כיהן כראש להק הציוד בדרגת תת-אלוף וכמנכ"ל משרד הביטחון. נולד בנס ציונה לבתיה ונתנאל מטיוק. התגייס לצה"ל ביוני 1948. לאחר שהודח מקורס טיס יצא ללימודים בבית הספר הטכני של חיל האוויר, סיים קורס טכנאי רדיו ואת הקורס הראשון של טכנאי מכ"ם. ב-1953 נשלח להשתלמות בארצות הברית בבסיס חיל האוויר האמריקני קיסלר, במסגרתה הוסמך כקצין מכ"ם מוטס וכמדריך טכני. בשובו לישראל מילא תפקידי הדרכה ופיקוד בהם מפקד מגמת מכשירים ומכ"ם בבית הספר הטכני של חיל האוויר, קצין תכנון וראש מדור אחזקת ציוד אלקטרוני במטה החיל. למד בטכניון וב-1962 סיים בהצטיינות תואר בהנדסת חשמל במגמת בקרה בפקולטה להנדסת חשמל. בשנים 1964–1968 שהה בצרפת כראש צוות הנדסי שפיקח על עבודות חברת דאסו לחיל האוויר. ב-1968 ניהל צוות פיתוח במשרד הביטחון ובשנים 1969–1970 עמד בראש צוות פיתוח מערכת נשק בתעשייה האווירית. ב-1971 מונה לראש ענף קשר וניווט, ראש ענף לוחמה אלקטרונית וסגן ראש מדור ציוד למערכות במחלקת הציוד של חיל האוויר. ב-1974 מונה לראש להק ציוד בדרגת תת-אלוף. ב-1978 השתחרר מצה"ל ובאוגוסט אותה שנה מונה למנכ"ל משרד הביטחון, כיהן בתפקיד עד 1982. בתקופתו בתפקיד התמודד עם השלכות הסכם השלום בין ישראל למצרים שחייבו את פינוי חצי האי סיני, העתקת בסיסי צה"ל ובניית מתקנים חדשים רבים. במסגרת תפקידו זה מונה גם לדירקטור בחברת אל על. ב-1985 מונה לנשיא חברת ההיי טק פיברוניקס. כיהן כסמנכ"ל אלרון, כמנכ"ל חברת תדיראן וכיו"ר דירקטוריון אלישרא. בשנים 1990–1997 הועסק בחברת UDI של שאול אייזנברג, כיהן כסגן נשיאה וריכז את פעילות הקבוצה בסין. כיהן כיו"ר אר-ג'ט הנדסה העוסקת בפיתוח מנועי סילון. נפטר ב-23 במאי 2024. המנכ"ל החדש למשרד הבטחון ייכנס מחר לתפקידו, מעריב, 31 ביולי 1978 תת־אלוף (מיל.) יוסף מעין - מנכ"ל.משרד הבטחון, דבר, 31 ביולי 1978 דן ארקין, השרים מינו מועצת מנהלים חדשה ל"אל על", מעריב, 21 בנובמבר 1979 אבשלום גינוסר, עובדי אלישרא הגישו תביעה בעניין העברת כספים לתדיראן, מעריב, 31 באוקטובר 1989 ידיעות אחרונות, ‏יוסף מעיין, יועצו הקרוב של אייזנברג, פורש מהקבוצה, באתר גלובס, 26 באוקטובר 1997
מטרובוס

מטרובוס (טורקית Metrobüs) היא מערכת אוטובוסים מהירה הפועלת באיסטנבול שבטורקיה מאז שנת 2007. המערכת בנויה ממת"צ נפרד לאוטובוסים בין גורפינר (Gürpınar) במערב החלק האירופי של העיר, וזינג'ירליקויו (Zincirlikuyu) סמוך לצד האירופי של גשר הבוספורוס. במקום זה משתלבים האוטובוסים בנתיבי התחבורה הכלליים החוצים את הגשר, לאורך של כ-1.7 ק"מ, והם נפרדים מהם בשנית בצידו האסיאתי. משם ממשיך המת"צ עד סאוטלוצ'שמה (Söğütlüçeşme) שבקדיקוי, סמוך לכניסה הדרום-מזרחית למצרי הבוספורוס. אורך המת"צ הוא 49 ק"מ ואורך המערכת כולה עומד על 50.5 ק"מ. הקמת המערכת החלה בשנת 2005 והקטע הראשון שלה באורך של 18.3 ק"מ, מאווג'לר לטופקפי שבחלק האירופי של העיר, נחנך ב-17 בספטמבר 2007. מאז הוארכה המערכת שלוש פעמים: ב-8 בספטמבר 2008 נחנך הקטע המרכזי באורך של 10.8 שממשיך מטופקפי עד גשר הבוספורוס, ב-3 במרץ 2009 נוסף הקטע המזרחי בתחומי יבשת אסיה, שאורכו 11.2 ק"מ, וב-12 ביולי 2012 נחנך קטע נוסף באורך של 9.7 ק"מ בצידה המערבי של המערכת, מאווג'לר (Avcılar) למרכז טויאפ פואר (Tüyap Fuar Merkezi) בגורפינר. אורכה הכולל של המערכת הוא 50.5 ק"מ ובה 45 תחנות שהמרחק הממוצע ביניהן הן הוא 1.1 ק"מ. הנתיב עובר ברובו בין מסלוליו של כביש הטבעת הפנימי של איסטנבול, המוכר כ"כביש ההיקפי של איסטנבול" (İstanbul Çevreyolu), ומסומן ככביש D100 וככביש מהיר O1. הגישה אל התחנות היא בדרך כלל באמצעות גשר עילי מעל מסלולי הנסיעה של הכביש. האוטובוסים נעים במת"צ נגד כיוון הנסיעה הנוהג בטורקיה, היינו בצידה השמאלי של הדרך, כדי שדלתותיהם יפנו בתחנות אל רציף משותף לתנועה בשני הכיוונים ("רציף אי"). בשל כך, בשני צדדיו של גשר הבוספורוס, הוקמו מחלפים המאפשרים לאוטובוסים להשתלב בתנועה הכללית הנעה עליו בימין הדרך. המערכת נפגשת עם חלק מאמצעי התחבורה המסילתית של איסטנבול ובהם הרכבת הקלה של איסטנבול (M1 ו-T4), הרכבת התחתית (M2) ורכבת הפרברים בצד האסיאתי (B2). לאורך המערכת פועלים 315 אוטובוסים העושים כ-3,300 נסיעות יומיות בימי עבודה. המערכת מסוגלת להסיע כ-40,000 נוסעים בשעה בכיוון, ובשעות העומס עושים בה שימוש יותר מ-70,000 איש בשני הכיוונים. בשעות העומס נעים האוטובוסים לאורך הנתיב בתדירות של 15–20 שניות, בשעות אחרות כל 45–60 שניות, ובשעות הלילה (בין 0100–0500) אחת לשלושים דקות. המערכת פועלת בארבעה קווים המכסים את כל אורכה או חלקים ממנה: המספר 34 נבחר מכיוון שזהו המספר המסמל את נפת איסטנבול. בשנת 2011 הסיעה המערכת 194,443,817 נוסעים, לעומת 174,652,780 בשנת 2010 ו-135,722,969 בשנת 2009. מטרובוס מפעילה שלושה דגמי אוטובוסים: מדיה וקבצים בנושא מטרובוס בוויקישיתוף אתר האינטרנט הרשמי של מטרובוס דוח שנתי iett 2011
גם גמדים התחילו בקטן

גם גמדים התחילו בקטן (בגרמנית: Auch Zwerge haben klein angefangen) הוא סרטו של הבמאי הגרמני ורנר הרצוג משנת 1970. הסרט מספר על חברות גמדים המתגוררים בספק מוסד לחולי נפש, ספק מוסד לעבריינים, הממוקם על אי מבודד, כאשר יום אחד הם מחליטים למרוד בשליטם ובשומריו (כולם גמדים) על ידי תוהו ובוהו ומהומות אלימות. הגמדים שוברים חלונות וכלים, נוטשים משאית ללא נהג הנוסעת במעגלים, מארגנים מלחמות אוכל ותרנגולים, מבעירים ערוגות פרחים, הורגים חזיר גדול, מתעללים בגמד עיוור, ומעלים למזבח קוף. הסרט צולם באיים הקנריים באי הנקרא לנזרוטה. הסרט הופק בסמוך להפקתם של סרטיו האחרים של הרצוג, "Fata Morgana" ו-"The Flying Doctors Of East Africa" וישנם היבטים קולנוענים ויזואליים דומים בשלושתם. ניתן לראות שהמשקפיים אשר הגמד העיוור חבש בסרט, מופיעים מספר פעמים ב-"Fata Morgana". במהלך הסרט הרצוג נתן הנחיות בימוי משונות כדי להוציא תגובות לא שגרתיות משחקניו. כשביים את אחד מהגמדים אשר התקשה להפסיק לצחוק, הרצוג ביקש ממנו חזור ושוב להפסיק, אך כאשר המצלמה רצה הוא עשה פרצופים מצחיקים לעברו. כאשר צילמו את הסצנה בה המשאית נסעה ללא נהג במעגלים, אחד השחקנים נדרס על ידה, אך קם ללא פגע מיד. במהלך צילומי הבערת ערוגת הפרחים אותו שחקן העלה את עצמו באש, וורנר הרצוג רץ לעברו וכיבה את האש מעליו בעזרת חבטות. לאחר שני המקרים הללו, הרצוג הבטיח לשחקן שאם הוא יצליח לסיים את הצילומים ולהישאר בחיים הוא (הרצוג) יקפוץ אל תוך שדה של קקטוסים ויתן לשחקן לצלם אותו. הסרט הסתיים ללא כל תקריות והבמאי קיים את הבטחתו ואכן קפץ אל תוך שדה קקטוסים. הרצוג אמר, "לצאת משם היה הרבה יותר קשה מלקפוץ פנימה". "גם גמדים התחילו בקטן", במסד הנתונים הקולנועיים IMDb (באנגלית) "גם גמדים התחילו בקטן", באתר נטפליקס "גם גמדים התחילו בקטן", באתר AllMovie (באנגלית) "גם גמדים התחילו בקטן", באתר Rotten Tomatoes (באנגלית) "גם גמדים התחילו בקטן", במסד הנתונים הקולנועיים KinoPoisk (ברוסית)